  Майя Бывальцева 10-тӥ куартолэзьлы Удмуртиын коронавирус инфекциен черлан 19 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь огназ ивортӥз. Висён Ижкарын укмыс улӥсьёслэн, Дэри ёросын куать улӥсьёслэн, Сьӧлта, Пичи Пурга, Шаркан, Яр ёросъёсын быдэн одӥг адямилэн шараязы. Берло уй-нунал ӵоже выль коронавирус инфекциен висьыны усемъёс пӧлын 9 аресъем кык нылпиос Александр Бречалов, Удмуртилэн тӧроезЭшшо 23 адями йӧназ, хронической висёнлэсь курадӟись 84 аресъёс кышномурт улонысь кошкиз. 10-тӥ куартолэзьысь ӵукналы Удмуртиын 389 адямилы коронавирус инфекци диагноз пуктэмын. Со пӧлысь 129 адями йӧназ, 12 мурт кулӥз. Эшшо 10 адямилэн тазалыкез секыт.  Тегъёс: Тазалык Ижкар Удмуртия коронавирус АлександрБречалов  